Diari Oficial de la Generalitat Valenciana


Sumari del DOGV 3028, del 04-07-1997 (1997/8857)

ORDRE de 27 de juny de 1997, de la Conselleria d'Obres Públiques, Urbanisme i Transports, per la qual s'estableix el sistema de dies de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta de València, i de creació de la Ponència Tècnica del Taxi en la Junta Superior de Transports.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/06/27/(1)/dof/vci/html**

### Dades del document

Número de DOGV
:   3028

Data del DOGV
:   04-07-1997

Secció del DOGV
:   DISPOSICIONS GENERALS

Número del document
:   1997/8857


Data del document
:   27-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 27 de juny de 1997, de la Conselleria d'Obres Públiques, Urbanisme i Transports, per la qual s'estableix el sistema de dies de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta de València, i de creació de la Ponència Tècnica del Taxi en la Junta Superior de Transports.  
Les circumstàncies de prestació del servei del taxi han sofert importants modificacions en els 13 anys transcorreguts des de l'últim reglament de l'Ajuntament de València.  
Els canvis en la mobilitat de la població, la redistribució entre les diferents alternatives de transport públic i privat, els corresponents desajustaments entre oferta i demanda han repercutit de forma important en les condicions d'explotació del servei del taxi, i es planteja la necessitat d'adoptar mesures d'ordenació que tendesquen a la millora de les condicions econòmiques i laborals dels prestataris.  
Conscients que l'adaptació s'ha d'abordar globalment a través d'actuacions que incidesquen en la reestructuració del sector i de l'elaboració d'un nou reglament del taxi, es considera necessari adoptar mesures d'immediata aplicació, considerant adequada la implantació del sistema de descans setmanal.  
La regulació del descans setmanal és una mesura que ja ha estat contrastada amb positius resultats, no sols en àrees com Madrid i Barcelona, sinó en àrees de la nostra pròpia comunitat autònoma com és el cas d'Alacant.  
La mesura se cenyeix perfectament als objectius perseguits perquè millora les condicions laborals dels prestataris contemplant un dia de descans de dilluns a divendres, i millora les seues condicions econòmiques mitjançant l'eliminació de l'excés d'oferta i la corresponent reducció de costos, assegurant, per a un mateix nivell de demanda, una major rendibilitat del servei.  
No obstant això, tenint en estudi la materialització d'altres projectes que tendeixen a modernitzar i millorar la readaptació de la dimensió i la qualitat de l'oferta del servei, el termini d'execució del qual està previst abans del 31 de desembre de l'any en curs, es creu prudent establir per a aquesta ordre un període de vigència transitori (des de la seua publicació fins la data indicada) per a avaluar resultats i determinar concordances entre les diferents actuacions abordades.  
El Reglament de l'Ajuntament de València, actualment en vigor, regula en els seus articles 51, 52 i 52 bis, la possibilitat i procediment d'ordenació del servei del taxi en temes de descansos, tanmateix és competència de la Generalitat Valenciana la regulació i l'ordenació del servei, tal com estableix el Decret 18/1985, de 23 de febrer, del Consell de la Generalitat Valenciana, pel qual es faculta a aquesta conselleria per a la creació, delimitació i ordenació dins el territori de la nostra comunitat, d'àrees de prestació conjunta per als serveis de transport públic de viatgers en automòbils de turisme i amb l'informe previ favorable de la Junta Superior de Transports, i la consulta als municipis integrats en l'àrea i a les associacions professionals i centrals sindicals representatives del sector,  
ORDENE  
Primer  
La prestació dels transports públics en vehicles de turisme en l'Àrea de Prestació Conjunta de València es farà sota el règim de descans obligatori d'un dia a la setmana, de dilluns a divendres.  
Durant els mesos de juliol, agost i setembre el servei de dissabtes i diumenges es prestarà descansant el 50% de les llicències, d'acord amb el sistema fixat en l'article tercer.  
S'exceptua del règim de descans les setmanes de Falles, Nadal i Cap d'Any.  
El règim de descans assenyalat s'entén sense perjudici de l'obligació de concórrer diàriament a la prestació del servei en dies de treball per a garantir que la demanda de l'usuari siga globalment atesa.  
S'entendrà per dia de descans el temps comprés entre les 6 hores del dia de la data que corresponga descansar i les 6 hores de l'endemà.  
Segon  
La distribució dels dies de descans setmanal obligatoris de dilluns a divendres s'ha realitzat per sorteig i d'acord amb el número d'autorització de l'Àrea de Prestació Conjunta que l'auto-taxi posseesca, atenent la següent adjudicació:  
 Dia de Terminació Llic. de taxi adaptat   
 de la setmana que descansa per a minusvàlids   
 que descansa  
 L 4-1 8799  
 M 4-4 6934  
 X 8-7 5349  
 J 8-6 4294  
 V 0-8 6674  
Aquest sistema de descans serà rotatori anualment, a partir del dia 1 de gener de 1998.  
Els dies de descans setmanal aniran senyalitzats exteriorment en els vehicles amb la inicial (L, M, X, J, V) que els corresponga cada any.  
El termini per a la col·locació en el vehicle del senyal mencionat, serà de 5 dies des de la publicació d'aquesta ordre.  
Tercer  
Durant els mesos de juliol, agost i setembre el servei de dissabtes i diumenges es prestarà sota un règim de torns en els quals romandrà la meitat de la flota, i s'organitzaran de la manera següent:  
Els dissabtes i diumenges de data parell prestaran servei els auto-taxis amb número d'autorització de l'àrea parell, i descansarà la resta de vehicles.  
Els dissabtes i diumenges de data imparell prestaran servei els auto-taxis amb número d'autorització de l'àrea imparell, i descansarà la resta de vehicles.  
S'entendrà que el descans esmentat comprén des de les 6 del matí a las 18 hores del mateix dia.  
Quart  
En el marc de la Junta Superior de Transports es crea la Ponència Tècnica del Taxi de l'Àrea de Prestació Conjunta de València com a òrgan consultiu específicament destinat a estudiar, proposar i informar, mesures i normatives d'ordenació del servei de taxi, d'acord amb el Decret 206/90 de la Generalitat Valenciana sobre composició i funcionament de la Junta Superior de Transports de la Comunitat Valenciana.  
La Ponència Tècnica del Taxi estarà integrada per representants del sector, elegits pels titulars de llicències de l'Àrea i comptarà amb la presència d'usuaris i assalariats.  
Fins que la Ponència Tècnica del Taxi estiga degudament constituïda els representants del sector seran els designats pel director general de Transports.  
DISPOSICIÓ ADDICIONAL  
No seran d'aplicació les normes, actualment vigents, reguladores del descans dels auto-taxis, que contradiguen el que disposa aquesta ordre.  
DISPOSICIÓ TRANSITÒRIA  
A aquesta ordre se li dóna un termini de vigència comprés des de la data de la seua publicació fins el 31 de desembre de 1997.  
DISPOSICIÓ FINAL  
Per la Direcció General de Transports es dictaran les instruccions que, si s'escau, resulten necessàries per a l'execució i el desenvolupament d'aquesta ordre, que entrarà en vigor l'endemà de la seua publicació en el Diari Oficial de la Generalitat Valenciana.  
València, 27 de juny de 1997  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI